<div align="center">
  <img src="https://php.sustancia.synology.me/images/jdd/jaildoctors_dilemma_cover_web.png" width="600" alt="JailDoctor's Dilemma Cover">
</div>

# JailDoctor's Dilemma

JailDoc és un Jailer. Als Jailers els agrada començar projectes. A ningú li agrada acabar-los. Els Jailers viuen a la Jail. A la Jail s'hi va a començar projectes. A la Jail s'hi va a ensenyar els projectes. A la Jail s'hi va a aprendre com començar nous projectes. A la Jail s'hi va a ajudar els companys a començar nous projectes.

JailDoc és un Jailer destacat entre els Jailers. Té més projectes començats que ningú i és qui més ajuda als altres a iniciar els seus.

Però un dia, va passar una cosa inesperada. Algú va acabar un projecte. Algú va alliberar el *Puzzle Jail Facker*. Un autèntic desaprensiu.

Això va fer que JailDoc prenguera una decisió: acabaria i lliuraria un dels seus projectes. Però, quin? *JailBattle*? *Sigmasuá*? *Calculín Doom*? Quin dilema! Finalment, es va arromangar i va decidir acabar i lliurar **tots** els seus projectes inacabats. Ho aconseguirà?

<br clear="left">

---

## Jugabilitat

Ajuda a JailDoc a recuperar les peces dels seus projectes, que estan escampades per qualsevol racó de l'Univers Jailer. Hi ha més de **150 peces** repartides en **60 pantalles**. Algunes són senzilles, però en altres hauràs de calcular molt bé els teus moviments si no vols acabar com un *arounder* més.

![JailDoctor's Dilemma - Gameplay](https://php.sustancia.synology.me/images/jdd/jdd_game1.png)

Quan hages recuperat la major part de les peces, dirigeix-te a la Jail per mostrar als Jailers com es finalitza un projecte. Però compte! Bry no et deixarà entrar així com així. Només aquells que han creat un *Fire Effect* o un *Facedor de Tornejos* són dignes d'aquesta fita.

---

## Controls

El joc permet tant l'ús del teclat com d'un comandament. Les tecles per a jugar són les següents:

| Tecla | Acció |
|-------|-------|
| **←, →** | Moure's a l'esquerra o dreta |
| **↑** | Saltar |
| **Enter** | Eixir dels projectes |
| **ESC** | Cancelar / Eixir del joc |
| **F1** | Disminuir la mida de la finestra |
| **F2** | Augmentar la mida de la finestra |
| **F3** | Alternar pantalla completa |
| **F4** | Activar/desactivar els shaders |
| **F5** | Següent paleta de colors |
| **F6** | Paleta de colors anterior |
| **F7** | Activar/desactivar l'escalat exacte |
| **F8** | Activar/desactivar la música |
| **F9** | Activar/desactivar el marge de colors |
| **F10** | Activar/desactivar VSync |
| **F11** | Pausar el joc |

**Nota:** Les tecles de moviment (←, →, ↑) es poden redefinir des del menú del joc.

![JailDoctor's Dilemma - Gameplay](https://php.sustancia.synology.me/images/jdd/jdd_game2.png)

---

## Dades del programa

El programa guarda automàticament la configuració del mode de vídeo i les estadístiques del joc a la teua carpeta personal del sistema. La ubicació d'aquesta carpeta depén del sistema operatiu que utilitzes:

- **Windows**: `C:\Users\<nom_d'usuari>\AppData\Roaming\jailgames\jaildoctors_dilemma`
- **MacOS**: `~/Library/Application Support/jailgames/jaildoctors_dilemma`
- **Linux**: `~/.config/jailgames/jaildoctors_dilemma`

Dins de la carpeta es troba el fitxer de configuració `config.yaml`, on es pot modificar la configuració per connectar-se al servei en línia, i els fitxers `stats.csv` i `stats_buffer.csv`, que contenen informació sobre les estadístiques del joc.

---

## Agraïments

Gràcies, com sempre, a tots els Jailers per motivar-me a crear aquest joc i per ajudar-me en els moments de dubte en escriure el codi. I, com sempre, un agraïment especial a JailDoc per la seua unitat de *Jail_Audio* i per qualsevol altre codi, ajuda o ensenyament que haja necessitat per a completar el programa.

Si no he perdut el compte, aquest és el quart joc que aconseguisc crear.

*13 de novembre de 2022, JailDesigner*
